Oma üllatuseks avastasin, et King Kong oli palju vähem loogiline loom kui ma teda lapsepõlvest mäletasin ning mõrvas nii mõnegi süütu linnakodaniku oma väikesemõõtmelist armastatud naist taga ajades üsna hoolimatult, mistõttu on loomulik, et teda ohtlikuks peeti. Õiglustunde parameetrid minu ajus on ilmselt aja jooksul muutunud, sest mäletan selgesti, kuidas lapsena kinost vanemate 08 tagaistmel  läbi öise linna koju sõites nutsin, suutamata aru saada, miks inimesed ahvimüraka vastu nii pahad olid. Täna kaine pilguga vaadates võis sellest ju arugi saada.